ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
ఆత్మనిర్భర్ భారత్ను సాధించేందుకు ఎంఎస్ఎంఇల ఆధునిక ఉత్పాదక సామర్ధ్యాలను ప్రోత్సహించేందుకు నిర్మాణాత్మక చొరవలు, దిగుమతి ప్రత్యామ్నాయం కోసం ఆరోగ్యాన్ని గుర్తించినట్టు తెలిపిన శ్రీ నారాయణ్ రాణె
కేంద్ర ఎంఎస్ఎంఇ మంత్రి శ్రీ నారాయణ్ రాణె 3మే 2023న న్యూఢిల్లీలో ఇండియా హెల్త్ డైలాగ్ ని ప్రారంభించారు. కార్యక్రమానికి హాజరైన వారిని ఉద్దేశించి ప్రసంగిస్తూ, అన్ని అంశాలలోనే భారత్ను అంతర్జాతీయ ఉత్పాదక కేంద్రంగా, ఆత్మనిర్భరత కలిగిన దానిగా మార్చాలన్న గౌరవనీయ ప్రధానమంత్రి శ్రీ నరేంద్ర మోడీజీ దార్శనిక, ప్రేరణాత్మక నాయకత్వంలో దేశ భవిష్యత్ కోసం బలమైన అంతర్జాతీయ సరఫరా లంకెలను నిర్మించడం కోసం ఎంఎస్ఎంఇ మంత్రిత్వ శాఖ పని చేస్తోందని శ్రీ రాణె పేర్కొన్నారు.
ఆత్మనిర్భర్ భారత్ను సాధించేందుకు ఎంఎస్ఎంఇల ఆధునిక ఉత్పాదక సామర్ధ్యాలను ప్రోత్సహించడం వంటి నిర్మాణాత్మక చొరవల కోసం, ఆరోగ్య రంగంలో ఎగుమతులను ప్రోత్సహించడం కోసం దిగుమతి ప్రత్యామ్నాయంగా ఆరోగ్యాన్ని గుర్తించి, ఐహెచ్డితో భాగస్వామ్యాన్ని తమ మంత్రిత్వ శాఖ కలిగి ఉంటోందని ఆయన అన్నారు.
భారత్ స్వావలంబన ను సాధించేందుకు కృషి చేస్తున్న క్రమంలో భవిష్యత్ సంసిద్ధత కలిగిన సాంకేతికతలు, ఆవిష్కరణలు ఆరోగ్య రంగంలోని ప్రతి అంశాన్ని పరివర్తనకు లోను చేస్తాయని న్యూఢిల్లీలోని ఇండియన్ కౌన్సిల్ ఆఫ్ మెడికల్ రీసెర్చ్ , ఎయిమ్స్ లో ప్రారంభించిన ఇండియా హెల్త్ డైలాగ్ లో పాల్గొన్న ప్రపంచ అగ్ర ఆరోగ్య పరిశ్రమ నిపుణులు, పరిశ్రమ నాయకులు అభిప్రాయపడ్డారు. భవిష్యత్ భారత్లో అత్యాధునిక సాంకేతికతలు ఆధిపత్యం వహించనున్నాయని, అధునాతన ఉత్పాదక పర్యావరణ వ్యవస్థను నిర్మించడంలో ఆరోగ్యం, ఆరోగ్య సంరక్షణలో భారత్ను ఉత్పాదక కేంద్రంగా మార్చడంలోను, భారత్ను ఆత్మనిర్భర్ భారత్గా మార్చడంలోనూ ఎంఎస్ఎంఇ మంత్రిత్వ శాఖ పాత్ర కీలకమన్నది వారి అభిప్రాయం.
ఆరోగ్యాన్ని విప్లవీకరించేందుకు బలమైన పార్యవరణ వ్యవస్థను , భవిష్యత్ కోసం ఆరోగ్య సంరక్షణ రంగాన్ని నిర్మించేందుకు భారత ఎంఎస్ఎంఇ మంత్రిత్వ శాఖ మద్దతుతో ఇండియన్ కౌన్సిల్ ఆఫ్ మెడికల్ రీసెర్చ్, ఇండియన్ మెడికల్ అసోసియేషన్  సమన్వయంతో ఇండియన్ చాంబర్ ఆఫ్ బిజినెస్ అండ్ కామర్స్ ప్రారంభించిన ప్రపంచ చొరవ అయిన ఇండియా హెల్త్ డైలాగ్ అన్నది భాగస్వామ్య, వాటాదారుల వేదిక.
ఆరోగ్య సంరక్షణ రంగంలో ఆత్మనిర్భర్ భారత్ను ప్రోత్సహించేందుకు బలమైన పర్యావరణ వ్యవస్థను నిర్మించేందుకు, మార్పుకు తోడ్పడేందుకు ముందు వరుసలో ఉండే సమగ్ర వేదికగా ఐహెచ్డిని నిర్ధిష్టంగా రూపకల్పన చేసినట్టు ఇండియా ఛాంబర్ అధ్యక్షుడు, సిఇఒ శ్రీ నితిన్ పంగోత్రా పేర్కొన్నారు. రాష్ట్ర ప్రభుత్వాలు తమ తమ రాష్ట్రాలలో వ్యాపార, పెట్టుబడి అవకాశాలను ప్రదర్శించేందుకు గొప్ప అవకాశాన్ని కల్పించే వేదిక ఇది అని ఆయన అన్నారు. ఆరోగ్య పరిశోధన కార్యదర్శి డాక్టర్ రాజీవ్, ఐసిఎంఆర్ డిజి డాక్టర్ రాజీవ్ బాల్ ఇండియా హెల్త్ డైలాగ్ ని ఐసిఎంఆర్ ఆవరణలో ప్రారంభించినందుకు కృతజ్ఞతలు తెలిపారు.
(
సాంఘిక న్యాయం, మరియు సాధికారత మంత్రిత్వ శాఖ
జూన్ 29 నుంచి జూలై 5 వరకు జైపూర్ లో జరగనున్న దివ్యకళా మేళా.
20 రాష్ట్రాలు, కేంద్ర పాలిత ప్రాంతాల నుంచి 100 మంది దివ్యాంగ కళాకారులు, హస్తకళాకారులు, ఎంటర్ప్రెన్యుయర్లు ఈ మేళాలో తమ ఉత్పత్తులు, నైపుణ్యాలను ప్రదర్శిస్తారు.
దివ్యాంగుల సాధికారతా విభాగం , 2023 జూన్ 29 నుంచి , జూలై 5 మధ్య రాజస్థాన్లోని జైపూరర్ లో జవహర్లాల్ నెహ్రూ మార్గ్ లోని జవహర్ కళా కేంద్ర లో , జరిగే దివ్య కళా మేళాలో దేశవ్యాప్తంగా గల దివ్యాంగ హస్తకళాకారులు, ఎంటర్ప్రెన్యుయర్లు తయారు చేసిన ఉత్పత్తులను ప్రదర్శనకు పెట్టనుంది.
ఈ ఈవెంట్ సందర్శకులకు అద్భుత అనుభవాన్ని మిగల్చనుంది. ఇందులో జమ్ముకాశ్మీర్, ఈశాన్య రాష్ట్రాలతోపాటు దేశంలోని వివిధ ప్రాంతాలనుంచి అద్భుతమైన ఉత్పత్తులను ,హస్తకళారూపాలను, ఎంబ్రాయిడరీ వర్క్ ను, పాకెట్ చేసిన ఆహార పదార్థాలను ప్రదర్శనకు పెట్టనున్నారు.
దివ్యాంగుల సాధికారతా విభాగం , దివ్యాంగుల ఆర్ధిక సాధికారతకు చేపట్టిన వినూత్న కార్యక్రమం ఈ దివ్య కళా మేళా. దివ్యాంగుల నైపుణ్యాలను, వారు తయారు చేసిన ఉత్పత్తులను ప్రదర్శనకు, మార్కెటింగ్కు ఒక పెద్ద వేదికగా ఇది వారికి ఉపకరించనుంది.
2022 నుంచి నిర్వహిస్తున్న దివ్య కళా మేళాలలో జైపూర్ లో నిర్వహిస్తున్న మేళా ఆరవది. మొదటిది 2022 డిసెంబర్లో ఢిల్లీలో, రెండవది 2023 ఫిబ్రవరిలో ముంబాయిలో, మూడవది 2023 మార్చిలో భోపాల్ లో, నాలుగవది 2023 మే నెలలో గువాహతి లో, ఐదవది 2023 జూన్ లో ఇండోర్ లో జరిగాయి.
20 రాష్ట్రాలు, కేంద్ర పాలిత ప్రాంతాలకు చెందిన దివ్యాంగ హస్తకళాకారులు, చేతివృత్తుల వారు, ఎంటర్ప్రెన్యుయర్లు, ఈ దివ్య కళా మేళాలో తమ ఉత్పత్తులను ప్రదర్శిస్తారు. ఈ ప్రదర్శనలో కింది కేటగిరీలోని ఉత్పత్తులు ఉంటాయి.
అవి గృహ అలంకరణలు, జీవన శైలికి సంబంధించినవి, దుస్తులు, స్టేషనరీ, పర్యావరణ హితకర ఉత్పత్తులు, పాకేజ్ చేసిన ఉత్పత్తులు, ఆర్గానిక్ ఉత్పత్తులు బొమ్మలు, బహుమతులు, వ్యక్తిగత వస్తువులు, ఆభరణాలు,
క్లచ్ బ్యాగ్ లు వంటివి ఉన్నాయి. ఇది స్థానిక ఉత్పత్తులకు ప్రాధాన్యత నిచ్చే ఓకల్ ఫర్ లోకల్ కు ఇది ఒక మంచి అవకాశం. దివ్యాంగ కళాకారులు పట్టుదలతో తయారు చేసే ఈ ఉత్పత్తులను చూడడానికి, కొనడానికి ఇది మంచి అవకాశం.
జైపూర్ లో ఏడు రోజులపాటు జరిగే దివ్యకళా మేళా , 2023 జూన్ 29 నుంచి , 5 జూలై 2023 వరకు ఉదయం 10 గంటలనుంచి రాత్రి 10 గంటలవరకు తెరిచి ఉంటుంది.
ఈ సందర్భంగా పలు సాంస్కృతక కార్యక్రమాలు, దివ్యాంగ కళాకారులచే ప్రదర్శింపబడతాయి. అలాగే పలువురు ప్రముఖ కళాకారులు కూడా ఈ కార్యక్రమాలలో పాల్గొంటారు.ఈ మేళా సందర్భంగా సందర్శకులు దేశంలోని వివిధ ప్రాంతాలకు చెందిన ఆహారాలను రుచి చూడవచ్చు.
దివ్యకళా మేళా ఈవెంట్ను జూన్ 29 సాయంత్రం 5 గంటలకు కేంద్ర సామాజిక న్యాయం , సాధికారత శాఖ మంత్రి డాక్టర్ వీరేంద్ర కుమార్ ప్రారంభించనున్నారు. ఈ కార్యక్రమానికి కేంద్ర సామాజిక న్యాయం, సాధికారత శాఖ సహాయమంత్రి,
శ్రీమతి ప్రతిమా భౌమిక్ హాజరుకానున్నారు.
దివ్యకళామేళాలను పెద్ద ఎత్తున దేశవ్యాప్తంగా నిర్వహించి, దివ్యాంగులు తయారు చేసిన ఉత్పత్తులను ప్రొత్సహించేందుకు దివ్యాంగుల సాధికారత విభాగం పెద్ద ఎత్తున ప్రణాళికలు రూపొందిస్తోంది. 2023–24 సంవత్సరంలో ఈ మేళాలను దేశవ్యాప్తంగా 12 నగరాలలో ఏర్పాటు చేయనున్నారు.
వ్యవసాయ మంత్రిత్వ శాఖ
రైతు సోదరీ సోదరులకు వ్యవసాయ శాఖ మంత్రి శ్రీ నరేంద్ర సింగ్ తోమర్ లేఖ
రైతు సోదరీ సోదరులకు వ్యవసాయ శాఖ మంత్రి శ్రీ నరేంద్ర సింగ్ తోమర్ లేఖ
రక్షణ మంత్రిత్వ శాఖ
భారత నావికాదళం “సముద్ర సేతు” ద్వారా ఇస్లామిక్ రిపబ్లిక్ ఆఫ్ ఇరాన్ నుండి పౌరులను తరలించడం ప్రారంభించింది
2020 మే 8వ తేదీ నుండి భారత పౌరులను స్వదేశానికి రప్పించడానికి భారత నావికాదళం "ఆపరేషన్ సేతు " ను ప్రారంభించింది. భారత నావికాదళానికి చెందిన జలాశ్వ మరియు మగర్ నౌకలు ఇప్పటికే మాల్దీవులు మరియు శ్రీలంక నుండి 2,874 మందిని కొచ్చి మరియు టుటికోరిన్ నౌకాశ్రయాలకు తీసుకువచ్చాయి.
సముద్ర సేతు పధకం కింద తరువాతి దశలో, భారత నావికాదళపు నౌక శార్దూల్ 2020 జూన్ 08వ తేదీన, ఇస్లామిక్ రిపబ్లిక్ ఆఫ్ ఇరాన్ లోని బందర్ అబ్బాస్ నౌకాశ్రయం నుండి గుజరాత్ లోని పోర్బందర్ వరకు భారతీయ పౌరులను తరలించనుంది. ఇస్లామిక్ రిపబ్లిక్ ఆఫ్ ఇరాన్ లోని భారతీయ రాయబార కార్యాలయం అక్కడనుండి తరలించవలసిన భారతీయ పౌరుల జాబితాను సిద్ధం చేస్తోంది. వారి ప్రయాణం సులభతరమయ్యే విధంగా అవసరమైన వైద్య పరీక్షలను జరిపిస్తోంది.
కోవిడ్ - సంబంధించిన సామాజిక దూరం వంటి నిబంధనలను పాటించడంతో పాటు, అదనపు వైద్య సిబ్బంది, వైద్యులు, పరిశుభ్రత నిపుణులు, పోషకాహార నిపుణులు, మందుల దుకాణాలు, రేషన్లు, వ్యక్తిగత రక్షణ పరికరాలు, ఫేస్-మాస్క్లు మొదలైనవి ఐ.ఎన్.ఎస్ శార్దూల్ లో సమకూర్చడం జరిగింది. అధీకృత వైద్య దుస్తులతో పాటు, కొనసాగుతున్న కోవిడ్-19 సంక్షోభ సమయంలో భారత నావికాదళం అభివృద్ధి చేసిన వినూత్న ఉత్పత్తులతో సహా కోవిడ్-19 తో వ్యవహరించడానికి అవసరమైన ప్రత్యేకమైన వైద్య పరికరాలను కూడా నౌకలో ఏర్పాటు చేయడం జరిగింది.
పోరుబందర్ చేరుకోడానికి సముద్ర మార్గాన్ని ఎంచుకున్నప్పుడు, ఖాళీ చేయబడిన సిబ్బందికి ప్రాథమిక సౌకర్యాలు మరియు వైద్య సదుపాయాలు కల్పించబడతాయి. ఏవైనా ఆకస్మిక పరిస్థితులు ఏర్పడితే, ప్రత్యేక ఐసోలేషన్ కంపార్ట్మెంట్లు కూడా కేటాయించబడ్డాయి. లక్షణం లేని క్యారియర్లతో సహా కోవిడ్-19 తో సంబంధం ఉన్న ప్రత్యేకమైన సవాళ్ల దృష్ట్యా, కఠినమైన ప్రోటోకాల్లు గడిచే సమయంలో నిర్దేశించబడుతున్నాయి.
పోరుబందర్ వద్ద దిగిన తరువాత, ఖాళీ చేయబడిన సిబ్బందిని రాష్ట్ర అధికారుల సంరక్షణలో ఉంచుతారు.
ప్రధాన మంత్రి కార్యాలయం
కోవిడ్-19 బారి నుండి త్వరగా కోలుకోండంటూ శ్రీ బరాక్ ఒబామా కుశుభాకాంక్షలు తెలిపిన ప్రధాన మంత్రి
యుఎస్ పూర్వ అధ్యక్షుడు శ్రీ బరాక్ ఒబామా కోవిడ్-19 బారి నుండి త్వరగా కోలుకోవాలి అంటూ ప్రధాన మంత్రి శ్రీ నరేంద్ర మోదీ ఆయన కు తన శుభాకాంక్షల ను తెలియజేశారు.
యుఎస్ పూర్వ అధ్యక్షుడు శ్రీ బరాక్ ఒబామా చేసిన ఒక ట్వీట్ కు ప్రధాన మంత్రి సమాధానం గా తను కూడా ఒక ట్వీట్ లో –
‘‘@BarackObama కోవిడ్-19 బారి నుండి త్వరగా కోలుకోవాలని, అలాగే మీ కుటుంబం మంచి ఆరోగ్యం తో మరి క్షేమంగా ఉండాలని కోరుకుంటూ మీకు ఇవే నా శుభాకాంక్షలు.’’ అని పేర్కొన్నారు.
మానవ వనరుల అభివృద్ధి మంత్రిత్వ శాఖ
'ఇన్స్టిట్యూట్ ఆఫ్ ఎమినెన్స్' పథకం కింద మంజూరైన పనులలో పురోగతిని సమీక్షించేందుకు కేంద్ర హెచ్ఆర్డీ మంత్రి అధ్యక్షతన సమావేశం
'ఇన్స్టిట్యూట్ ఆఫ్ ఎమినెన్స్' పథకం కింద మంజూరైన వివిధ పనులలో పురోగతిని సమీక్షించేందుకు కేంద్ర మానవ వనరుల అభివృద్ధి శాఖ మంత్రి శ్రీ రమేష్ పోక్రియాల్ నిశాంక్
అధ్యక్షతన శుక్రవారం ఒక సమావేశం జరిగింది. ఈ సమావేశానికి మానవ వనరుల అభివృద్ధి శాఖ  సహయ మంత్రి శ్రీ సంజయ్ ధోత్రే సహ అధ్యక్షత వహించారు. హెచ్ఈ శాఖ కార్యదర్శి శ్రీ అమిత్ ఖేర్, ఐఓఈ జేఎస్ శ్రీ చంద్ర శేఖర్ కూడా ఈ సమావేశంలో పాల్గొన్నారు.
ఎంహెచ్ఆర్డీ బ్యూరో అధినేతలు, వివిధ సంస్థలకు చెందిన డైరెక్టర్లు మరియు ఐఓఈల వైస్ ఛాన్సలర్లు వీడియో కాన్ఫరెన్సింగ్ విధానంలో ఈ సమావేశంలో పాల్గొన్నారు. 'ది ఆసియా ర్యాంకింగ్స్'లో మొదటి 100 స్థానాల్లో నిలిచిన ఐఐఎస్సీ బెంగళూరు మరియు ఇతర ఐఐటీలను కేంద్ర మంత్రి ఈ సమావేశంలో అభినందించారు. ర్యాంకింగ్స్ను మెరుగుపరిచేందుకు ఇతరులను అనుకరించాలని, పోటీపడాలని ఆయన ఇతర సంస్థలకూ సూచించారు. నవ భారతదేశాన్ని నిర్మించాలన్న ప్రధాన మంత్రి కలను నిజం చేయడానికి సంస్థలు తీవ్రంగా కృషి చేయాలని శ్రీ నిశాంక్ కోరారు.
https://twitter.com/DrRPNishank/status/1268885313591447552?ref_src=twsrc%5Etfw%7Ctwcamp%5Etweetembed%7Ctwterm%5E1268885313591447552&ref_url=https%3A%2F%2Fpib.gov.in%2FPressReleasePage.aspx%3FPRID%3D1629676
వివిధ సంస్థలు అవగాహనను ఎలా మెరుగుపరుచుకోవాలనే విషయమై ఐఐటీల డైరెక్టర్లతో ఒక బృందాన్ని ఏర్పాటు చేయవచ్చని తద్వారా అంతర్జాతీయ ర్యాంక్ను ఎలా మెరుగుపరుచుకోవాలో సూచించగలదని మంత్రి చెప్పారు. 'బ్రాండ్ బిల్డింగ్ ఆఫ్ ది స్టడీ ఇన్ ఇండియా పథకం' కోసం కార్యాచరణ ప్రణాళికను రూపొందించాలని ఆయన అన్నారు. ఐఓఈలు, హెచ్ఈఎఫ్ఏ పనులను 15 రోజుల్లో పర్యవేక్షించడానికి ఎంహెచ్ఆర్డీలో ప్రాజెక్ట్ మేనేజ్మెంట్ యూనిట్ ఒక దానిని ఏర్పాటు చేయాలని మంత్రి ఈ సమావేశంలో తెలిపారు. ఐఓఈలకు చెందిన వివిధ పబ్లిక్ ఇన్స్టిట్యూట్లకు ఎంహెచ్ఆర్డీ నుంచి కమిట్మెంట్ లెటర్లు జారీ చేయనున్నట్టు మంత్రి హామీ ఇచ్చారు. అవగాహన ఒప్పందం మేరకు ఆయా సంస్థలు చేస్తున్న ఖర్చుకు తగ్గట్టుగా తగిన నిధులు విడుదల చేయబడుతాయన్న హామీతో ఈ లేటర్లు జారీ చేయనున్నట్టుగా మంత్రి అన్నారు. నిర్మాణ కార్యకలాపాలు ఇప్పుడు ప్రారంభమైన నేపథ్యంలో కోవిడ్ -19 కారణంగా నిలిచిపోయిన పనులను వేగవంతం చేయాలని ఆయన కోరారు. ప్రతి విద్యా సంస్థ మూడు సంవత్సరాల విజన్ డాక్యుమెంట్ను తయారు చేసి సంకలనం కోసం ఎంహెచ్ఆర్డీకి పంపాలని
శ్రీ నిశాంక్ తెలియజేశారు. వివిధ సంస్థలలో పరిశోధన మరియు ఆవిష్కరణలకు సంబంధించిన అంశాలను వివిధ విద్యా సంస్థల నుండి పొందవచ్చని విస్తృత ప్రచారం మరియు వ్యాప్తి కోసం 'యుక్తి' పోర్టల్లో అప్లోడ్ చేయాలని అన్నారు. ముసాయిదా ఎంఓయు, ప్రైవేటు సంస్థల తనిఖీకి సంబంధించిన పలు అంశాలు కూడా ఈ సమావేశంలో చర్చించబడ్డాయి.
(Visitor Counter : 218
సూక్ష్మ, లఘు, మధ్య తరహా సంస్థల మంత్రిత్వ శాఖష్
సూక్ష్మ, చిన్న, మధ్యతరహా సంస్థల కార్యదర్శిగా శ్రీ అరవింద్ కుమార్ శర్మ బాధ్యతల స్వీకారం పరిపాలన పరమైన అంశాల్లో శ్రీ శర్మకు విస్తృత అనుభవం
కేంద్ర సూక్ష్మ, చిన్న, మధ్యతరహా సంస్థల మంత్రిత్వ శాఖ కార్యదర్శిగా శ్రీ అరవింద్ కుమార్ శర్మ  బాధ్యతలు స్వీకరించారు. బాధ్యతలు స్వీకరించిన వెంటనే యుద్ధ ప్రాతిపదికన విధులు ప్రారంభించిన అరవింద్ కుమార్ శర్మ, సీనియర్ అధికారులతో ముఖ్యమైన సమావేశం నిర్వహించారు. మంత్రిత్వ శాఖ కార్యకలాపాలు, కొవిడ్-19 నేపథ్యంలో అత్యవసరంగా చేపట్టాల్సిన ముఖ్య అంశాలపై చర్చించారు. సమాజానికి, ఆర్థిక వ్యవస్థకు సూక్ష్మ, చిన్న, మధ్యతరహా సంస్థల సెక్టారు చాలా ముఖ్యమైనదని చెప్పారు. తన ప్రాధాన్యతల గురించి చెబుతూ, కొవిడ్ పరిస్థితి నుంచి బయటపడిన తర్వాత, ఎంఎస్ఎంఈల నుంచి ప్రపంచ స్థాయి సంస్థలను సృష్టించేందుకు అందరం కృషి చేద్దామని శ్రీ శర్మ సూచించారు.
ఈ నియామకానికి ముందు, ప్రధాన మంత్రి కార్యాలయం లో అదనపు కార్యదర్శిగా శ్రీ శర్మ సేవలు అందించారు. ఆయన గుజరాత్ కేడర్కు చెందిన 1988 బ్యాచ్ ఐఏఎస్ అధికారి. గుజరాత్ ప్రభుత్వంలో క్షేత్ర మరియు విధానపర స్థాయుల్లో శ్రీ శర్మ విధులు నిర్వహించారు. అభివృద్ధి పరిపాలన, విపత్తుల నిర్వహణ, కార్పొరేట్ నిర్వహణ, పారిశ్రామిక/పెట్టుబడుల ప్రమోషన్ మరియు మౌలిక సదుపాయాల అభివృద్ధి రంగాల్లో ఆయనకు విస్తృత అనుభవం ఉంది.
(Visitor Counter : 184
ప్రధాన మంత్రి కార్యాలయం
గణతంత్రదినాని కి సంబంధించి ఈ రోజు న జరిగిన కార్యక్రమం తాలూకు ప్రధానాంశాల నువెల్లడించిన ప్రధాన మంత్రి
గణతంత్ర దినానికి సంబంధించి ఈ రోజు న జరిగిన కార్యక్రమం తాలూకు ముఖ్యాంశాల ను ప్రధాన మంత్రి శ్రీ నరేంద్ర మోదీ వెల్లడించారు.
ప్రధాన మంత్రి ఒక ట్వీట్ లో -
‘‘గణతంత్ర దినానికి సంబంధించిన నేటి కార్యక్రమం ప్రధానాశాంల ను వెల్లడిస్తున్నాను.’’ అని పేర్కొన్నారు.
(
హోం మంత్రిత్వ శాఖ
మధ్యప్రదేశ్ గవర్నర్ శ్రీ లాల్జీ టాండన్ కన్నుమూతపై సంతాపం వ్యక్తం చేసిన కేంద్ర హోంమంత్రి శ్రీ అమిత్ షా లాల్జీ, తన మొత్తం జీవితాన్ని ప్రజాసేవకు అంకితం చేశారు, ఆయన మరణం దేశానికి నిజమైన లోటు: కేంద్ర హోంమంత్రి
ప్రజా సేవకుడిగా భారత రాజకీయలపై ఆయన స్పష్టమైన ముద్ర వేశారు: అమిత్ షా
లాల్జీ టాండన్ ఆత్మకు శాంతి కలగాలని దేవుడిని ప్రార్థించి, ఆయన కుటుంబ సభ్యులకు సంతాపం తెలిపిన అమిత్ షా
మధ్యప్రదేశ్ గవర్నర్ శ్రీ లాల్జీ టాండన్ మరణం పట్ల, కేంద్ర హోంమంత్రి శ్రీ అమిత్ షా ప్రగాఢ సంతాపం వ్యక్తం చేశారు. ఆయన, తన మొత్తం జీవితాన్ని ప్రజాసేవకు అంకితం చేశారని ట్వీట్ చేశారు.
ప్రజా సేవకుడిగా భారత రాజకీయలపై లాల్ జీ లోతైన ముద్ర వేశారని, ఆయన మరణం దేశానికి తీరని లోటని ట్వీట్లో అమిత్ షా పేర్కొన్నారు.
లాల్జీ టాండన్ ఆత్మకు శాంతి కలగాలని దేవుడిని ప్రార్థించి, ఆయన కుటుంబ సభ్యులకు అమిత్ షా సంతాపం ప్రకటించారు.
రసాయనాలు, ఎరువుల మంత్రిత్వ శాఖ
ఎస్.బి.ఐ. యోనో క్రిషి యాప్తో ఇఫ్కో బజార్ భాగస్వామ్యం -
భారతదేశంలో నాణ్యమైన వ్యవసాయ ఉత్పత్తుల అందుబాటుకు ప్రోత్సాహం
"వోకల్ ఫర్ లోకల్" మరియు "ఆత్మ నిర్భర్" వంటి ప్రధానమంత్రి నరేంద్రమోదీ ఆశయాలకు అనుగుణంగా చర్యలు
రైతు అవసరాలను తీర్చడానికి అంకితమైన ఎస్.బి.ఐ. యోనో కృషి యాప్ తో అనుసంధానమైనట్లు, ఇఫ్కో యొక్క ఇ-కామర్స్ పోర్టల్ www.iffcobazar.in, ప్రకటించింది. దీని వల్ల అనేక రకాల వ్యవసాయ ఉత్పత్తులు లక్షలాది మంది భారతీయ రైతులకు అందుబాటులో ఉంటాయి. ఎటువంటి ఇబ్బందులు లేని చెల్లింపు పోర్టల్ - ఎస్.బి.ఐ. యానో పోర్టల్ మరియు ఇఫ్కో యొక్క నాణ్యమైన ఉత్పత్తుల కలయిక ఈ విభాగంలో డిజిటల్ అమ్మకాలను పెంచే లక్ష్యంతో ఏర్పడింది.
భారతదేశంలో వేగంగా అభివృద్ధి చెందుతున్న వ్యవసాయ ఆధారిత ఇ-కామర్స్ పోర్టళ్ళలో www.iffcobazar.in ఒకటి. ఈ పోర్టల్ ను దేశంలో అతిపెద్ద ఎరువుల తయారీ సంస్థ అయిన ఇఫ్కో అభివృద్ధి చేసింది. 12 భారతీయ భాషలలో అందుబాటులో ఉన్న ఈ పోర్టల్ భారతదేశ వ్యాప్తంగా అన్ని ప్రాంతాలకు ఉచిత హోమ్ డెలివరీ హామీ ఇస్తుంది. ఈ పోర్టల్ భారతదేశం అంతటా 26 రాష్ట్రాల్లో 1200 కు పైగా దుకాణాలను కూడా నిర్వహిస్తోంది. ప్రత్యేకమైన ఎరువులు, సేంద్రీయ వ్యవసాయానికి పనికివచ్చే సామాగ్రి, విత్తనాలు, వ్యవసాయ రసాయనాలు, వ్యవసాయ యంత్రాలు వంటి వివిధ రకాల ఉత్పత్తులను ఈ పోర్టల్లో అందుబాటులో ఉంచారు.
ఈ భాగస్వామ్యంపై ఇఫ్కో మేనేజింగ్ డైరెక్టర్ డాక్టర్ యు.ఎస్. అవస్థీ మాట్లాడుతూ, “ఇఫ్కో మరియు ఎస్.బి.ఐ. రెండూ భారతదేశంలోని పురాతన వ్యాపార సంస్థలు. మా పేర్లలోని 'ఐ' అనే అక్షరం భారతదేశానికి ప్రతీకగా నిలుస్తుంది, మమ్మల్ని అన్ని విధాలుగా బంధిస్తుంది. ఈ ఏకీకరణ ద్వారా ఈ రెండు ప్రముఖ 'భారతీయ' సంస్థలు కలిసి ఉత్తేజంతో భారతీయ రైతుల శ్రేయస్సు కోసం పనిచేయగలవని తెలియజేయడానికి నేను గర్వపడుతున్నాను." అని పేర్కొన్నారు. ఆయన మాట్లాడుతూ, “ఇఫ్కో గత 50 సంవత్సరాలుగా రైతుల సేవలో ఉంది. iffcobazar.in అనే ఈ వేదిక రైతులను డిజిటల్గా అనుసంధానించి, వారికి సేవ చేస్తుంది. "డిజిటల్ ఫస్ట్" మరియు రైతు కేంద్రీకృత విధానం ద్వారా రైతుల ఆదాయాన్ని రెట్టింపు చేయాలన్న మన ప్రధానమంత్రి స్వప్నాన్ని సాకారం చేయడమే దీని లక్ష్యం. ఈ పోర్టల్ ద్వారా, రైతులు ఉత్తమ నాణ్యమైన సబ్సిడీ లేని ఎరువులు మరియు ఇతర వ్యవసాయ వస్తువులను కొనుగోలు చేయడంతో పాటు, వారి ప్రశ్నలకు రైతుల ఫోరం మరియు అంకితమైన హెల్ప్ లైన్ ద్వారా సమాధానాలు కూడా పొందవచ్చు. " అని వివరించారు. "భారతదేశంలో ఒక ఆర్థిక సంస్థగా ఎస్.బి.ఐ. ప్రశంసనీయమైన పని చేస్తోంది, గ్రామీణ భారతదేశంలో దాని పరిధి సాటిలేనిది. ఎస్.బి.ఐ. యానో ద్వారా, iffcobazar.in పోర్టల్ భారతదేశం అంతటా రైతుల మధ్య తన పరిధిని విస్తృతం చేయగలదని నాకు నమ్మకం ఉంది.” అని ఆయన పేర్కొన్నారు.
ఇఫ్కో మార్కెటింగ్ డైరెక్టర్ శ్రీ యోగేంద్ర కుమార్ మాట్లాడుతూ, " ఆర్ధిక వనరులు మరియు ఎరువులు రైతులకు రెండు కీలకమైన పెట్టుబడులు. ఎస్.బి.ఐ. యోనో మరియు iffcobazar.in ల మధ్య భాగస్వామ్యంతో ఆయా రంగాలలోని రెండు అతిపెద్ద భారతీయ సంస్థలు చివరకు రైతులకు ఇంటి వద్దనే ఉత్తమ నాణ్యమైన వ్యవసాయ పెట్టుబడులను అందించడానికి కలిసి పనిచేస్తున్నాయి". అని పేర్కొన్నారు. " 3 కోట్లకు పైగా నమోదు చేసుకున్న యోనో వినియోగదారులను చేరుకోవడానికి ఇఫ్కో బజార్ కు, ఈ భాగస్వామ్యం ఎంతగానో ఉపయోగపడుతుంది. ఈ వినియోగదారుల్లో ఎక్కువ మంది రైతులు ఉన్నారు. ఈ భాగస్వామ్యం ద్వారా గ్రామీణ భారతదేశంలో బలమైన బ్రాండ్ ఈక్విటీని ఉపయోగించుకుని విశ్వసనీయమైన పర్యావరణ వ్యవస్థను సృష్టించవచ్చు, ఇది చివరికి రైతులకు పెట్టుబడి ఖర్చులను తగ్గించటానికి సహాయపడుతుంది ". అని ఆయన పేర్కొన్నారు.
ఆర్థిక మంత్రిత్వ శాఖ
ముంబయ్ లో ఆదాయపన్ను శాఖ సోదాలు
ఆదాయ పన్ను శాఖ ఫిబ్రవరి 25 న ముంబయ్ లో సోదాలు, స్వాధీనాలు చేపట్టింది. బృహన్ ముంబయ్ మున్సిపల్ కార్పొరేషన్ కాంట్రాక్టులు నిర్వహించే ఒక ప్రముఖుడు, అతడి సన్నిహితుల ఇళ్ళమీద దాడులు జరిపారు. ముంబయ్ నగరంలో మొత్తం 35 చోట్ల తనిఖీలు చేపట్టారు.
ఈ సోదాలలో అనేక అనుమానాస్పద పత్రాలు, ఖాళీ పత్రాలు, డిజిటల్ సాక్ష్యాలు దొరికాయి. వాటిని స్వాధీనం చేసుకున్నారు. ఆ విధంగా దొరికిన సాక్ష్యాలు ఆ కాంట్రాక్టర్లకు, ఆ వ్యక్తికీ మధ్య సంబంధాలను ధ్రువపరుస్తున్నాయి. రూ. 130 కోట్ల విలువ చేసే మూడు డజన్ల స్థిరాస్తుల వివరాలు కూడా బైటపడ్డాయి. అందులో కొన్ని వాళ్ళ పేర్ల మీద, మరికొన్ని బినామీల పేర్లమీద ఉన్నట్టు గుర్తించారు. అంతర్జాతీయ హవాలా లావాదేవీలలో, అక్రమ సంపాదనను విదేశాల పరిధిలోకి తరలించిన సొమ్మును కూడా స్వాధీనం చేసుకున్నారు. లెక్కకు రాని అనేక కోట్ల రూపాయల డబ్బుకు సంబంధించిన వివరాలున్న ఖాళీ పత్రాలు, రసీదులు, ఎక్సెల్ షీట్లను కూడా స్వాధీనం చేసుకున్నారు.
కాంట్రాక్టర్ల విషయానికొస్తే, ఖర్చులు బాగా పెంచి చూపించటం ద్వారా పన్నుకు గురయ్యే ఆదాయాన్ని దాచినట్టు ఈ స్వాధీనం చేసుకున్న పత్రాలు నిర్థారించాయి. ఇందుకోసం ప్రధానంగా సబ్ కాంట్రాక్ట్ ఖర్చులు బాగా పెంచి అధిక మొత్తానికి ఇన్వాయిస్ చేశారు. అదే సమయంలో న్యాయబద్ధం కాని ఖర్చులు చూపారు. కొన్ని సందర్భాలలో ఈ సంస్థలనుంచి నగదు తీసి కాంట్రాక్టులు పొందటం కోసం లంచాలు ఇచ్చారు. మరికొన్ని సందర్భాలలో లెక్కల్లో చూపని ఆస్తుల కొనుగోలుకు వాడారు. ప్రాథమిక దర్యాప్తు ప్రకారం ఈ కాంట్రాక్టర్లు పైన పేర్కొన్న అవకతవకల ద్వారా దాదాపు రూ.200 కోట్ల మేరకు ఆదాయపు పన్ను ఎగవేశారు.
ఈ సోదాల సమయంలో లెక్కల్లో చూపని రూ. 2 కోట్ల నగదు, రూ.1.5 కోట్ల నగలు స్వాధీనం చేసుకున్నారు. తదుపరి దర్యాప్తు పురోగతిలో ఉంది.
వినియోగదారు వ్యవహారాలు, ఆహార మరియు ప్రజా పంపిణీ మంత్రిత్వ శాఖ
ఖరీఫ్ మార్కెటింగ్ సీజన్ 2020-21 కింద కనీస మద్దతు ధర కార్యకలాపాలు
పంజాబ్, హర్యానా, యుపి, తమిళనాడు, ఉత్తరాఖండ్, చండీగఢ్, జమ్ము, కాశ్మీర్ కేరళ రాష్ట్రాలలో సాఫీగా సాగుతున్న ఖరీఫ్ 2020-21 వరి సేకరణ; లబ్ధి పొందిన సుమారు 10.09 లక్షల మంది రైతులకు
ప్రస్తుత కనీస మద్దతు ధరకు అనుగుణంగా రాష్ట్రాలు, కేంద్రపాలిత ప్రాంతాలైన పంజాబ్, హర్యానా, యుపి, తమిళనాడు, ఉత్తరాఖండ్, చండీగఢ్, జమ్ము,కాశ్మీర్ కేరళ రైతుల నుంచి ఖరీఫ్ 2020-21కు గాను ప్రభుత్వం 116.6 లక్షల మెట్రిక్ టన్నుల వరిని 21.10.2020 వరకు కొనుగోలు చేసింది. గత ఏడాది కొనుగోళ్ళతో పోలిస్తే 28.55% అంటే 90.76 లక్షల మెట్రిక్ టన్నులు ఎక్కువగా కొనుగోలు జరిగింది. మొత్తం 116.66 లక్షల మెట్రిక్ టన్నుల కొనుగోళ్ళలో ఒక్క పంజాబ్ రాష్ట్రమే 75.11 లక్షల మెట్రిక్ టన్నుల అంటే మొత్తం సేకరణలో 64.38% దోహదం చేసింది. సుమారు 10.09 లక్షల రైతులు ఇప్పటికే కొనసాగుతున్న కెఎంఎస్ సేకరణ కార్యకలాపాలతో లబ్ధి పొందారు. ఒక మెట్రిక్ టన్ను రూ. 18880 కనీస మద్దతు ధర చొప్పున మొత్తం రూ. 22026.26 కోట్ల మేరకు రైతులు లబ్ది పొందారు.
రాష్ట్రాల నుంచి వచ్చిన ప్రతిపాదన ఆధారంగా తమిళనాడు, కర్ణాటక, మహారాష్ట్ర, తెలంగాణ, గుజరాత్, హర్యానా, ఉత్తర్ ప్రదేశ్, ఒడిషా, రాజస్థాన్, ఆంధ్ర ప్రదేశ్ల నుంచి పప్పుధాన్యాలు, నూనె విత్తనాలను ధర మద్దతు పథకం కింద 45.24 లక్షల మెట్రిక టన్నుల వరకు ధర మద్దతు పథకం  ) కింద సేకరించేందుకు అనుమతి ఇవ్వడం జరిగింది. అదనంగా, ఆంధ్రప్రదేశ్, కర్ణాటక, తమిళనాడు, కేరళ నుంచి 1.23 లక్షల మెట్రిక్ టన్నుల కొబ్బరిని సేకరించేందుకు అనుమతి మంజూరు చేశారు. ఇతర రాష్ట్రాలు/ కేంద్ర పాలిత ప్రాంతాలకు పప్పు ధాన్యాలు, నూనె విత్తనాలు, కొబ్బరిని ధర మద్దతు పథకం కింద సేకరించాలన్న ప్రతిపాదనకు అనుమతిని ఇవ్వనున్నారు. తద్వారా 2020-21 సంవత్సరానికి ప్రకటించిన కనీస మద్దతు ధరల కింద ఈ పంటల నాణ్యత వర్గీకరణను చేయవచ్చు. అలాగే, ఒకవేళ ఆయా రాష్ట్రాలు / కేంద్ర పాలిత ప్రాంతాలలో కనీస మద్దతు ధర మార్కెట్ ధరకన్నా తక్కువగా ఉంటే, నేరుగా నమోదు చేసుకున్న రైతుల నుంచి రాష్ట్రం నామినేట్ చేసిన ఏజెన్సీల ద్వారా కేంద్ర నోడల్ ఏజెన్సీలు చేస్తాయి.
ప్రభుత్వం తన నోడెల్ ఏజెన్సీల ద్వారా 20.10.2020 వరకు తమిళనాడు, మహారాష్ట్ర, హర్యాణాలకు చెందిన 862మంది రైతులకు లబ్ధి చేకూరుస్తూ రూ. 6.36 కోట్ల విలువైన 883.34 మెట్రిక్ టన్నుల పెసరపప్పు, మినపప్పును కొనుగోలు చేసింది. అలాగే, కర్ణాటక, తమిళనాడులో 3691 మంది రైతులకు లబ్ది చేకూరుస్తూ రూ. 52.40 కోట్ల మేరకు కనీస మద్దతు ధరతో 5089 మెట్రిక్ తన్నుల కొబ్బరిని కొనుగోలు చేయడం జరిగింది. కొబ్బరి, పెసరపప్పు అధికంగా ఉత్పత్తి చేసే రాష్ట్రాలలో మార్కెట్ ధరలు కనీస మద్దతు ధరలకన్నా ఎక్కువగా ఉన్నాయి. ఆయా రాష్ట్రాలు/ కేంద్ర పాలిత ప్రాంత ప్రబుత్వాలు ఖరీఫ్ పప్పు ధాన్యాలు, నూనె విత్తనాలను నిర్ణయించిన తేదీ నుంచి సేకరించేందుకు అవసరమైన ఏర్పాట్లు చేస్తున్నాయి.
కనీస మద్దతు ధర కింద పత్తి సేకరణ కార్యకలాపాలు పంజాబ్, హర్యానా, రాజస్థాన్, మధ్య ప్రదేశ్లలో సాఫీగా కొనసాగుతున్నాయి. సుమారు 53181 రైతులకు లబ్ధి చేకూరుస్తూ రూ. 76821.02 లక్షల విలువైన 272136 పత్తి బేళ్ళను 21.10.2020 వరకు సేకరించడం జరిగింది.
నౌకారవాణా మంత్రిత్వ శాఖ
వారణాసిలో 2 రోజుల పాటు జరగనున్న 'పీఎం గతి శక్తి మల్టీమోడల్ వాటర్వేస్ సమ్మిట్' ప్రారంభించనున్న శ్రీ శర్వానంద సోనోవాల్
భారత జల మార్గాల నిర్వహణ సంస్థ , 2022 నవంబర్ 11, 12 తేదీల్లో 'పీఎం గతి శక్తి మల్టీమోడల్ వాటర్వేస్ సమ్మిట్' నిర్వహిస్తోంది. కేంద్ర నౌకాశ్రయాలు, నౌకా రవాణా, జల మార్గాల మంత్రిత్వ శాఖ ఆధ్వర్యంలో, ఉత్తరప్రదేశ్ రాష్ట్రం వారణాసిలో ఉన్న దీనదయాళ్ హస్తకళా సంకుల్  లో ఈ సదస్సు జరుగుతుంది. జల మార్గాలలో మౌలిక సదుపాయాల అభివృద్ధిని ప్రధానంగా ప్రస్తావిస్తూ, పీఎం గతి శక్తి జాతీయ బృహత్తర ప్రణాళిక గురించి ఈ కార్యక్రమం మరింత అవగాహన కల్పిస్తుంది.
ఈ సదస్సుకు ముందు, వారణాసిలోని రవిదాస్ ఘాట్ వద్ద ఎన్డబ్ల్యూ-1  పై సామాజిక జెట్టీల శిలాఫలకాలు  & పునాది రాళ్లను  కేంద్ర ఓడరేవులు, నౌకా రవాణా, జల మార్గాల మంత్రి శ్రీ శర్వానంద సోనోవాల్ ఆవిష్కరిస్తారు.
పీఎం గతి శక్తి జాతీయ బృహత్తర పథకం, బహుళార్థక జల మార్గాల సదస్సు గురించి మాట్లాడిన శ్రీ సోనోవాల్, “సబ్కా సాత్, సబ్కా వికాస్, సబ్కా విశ్వాస్, సబ్కా ప్రయాస్ ఆలోచనలకు ప్రధాన మంత్రి శ్రీ నరేంద్ర మోదీ నాయకత్వంలోని ప్రభుత్వం కట్టుబడి ఉంది. రవాణా సామర్థ్యాన్ని మెరుగుపరచడానికి, రవాణా వ్యయాలను తగ్గించడానికి తీసుకొచ్చిన నూతన విధానమే పీఎం గతి శక్తి జాతీయ బృహత్తర ప్రణాళిక . ప్రజా రవాణా, సరుకుల రవాణాలో ఇబ్బందులు లేని మొదటి-చివరి మైళ్ల అనుసంధానం దీనివల్ల సాధ్యమవుతుంది. దాదాపు రూ.62,627 కోట్ల వ్యయ అంచనాతో, గతిశక్తి ఎన్ఎంపీ కింద 101 ప్రాజెక్ట్లను మంత్రిత్వ శాఖ గుర్తించింది. 2024 నాటికి వీటిని పూర్తి చేయాలన్నది లక్ష్యం. వీటిలో తొమ్మిది అతి ముఖ్యమైన ప్రాజెక్టుల అంచనా వ్యయం రూ.1,913 కోట్లు. వీటిని ఈ ఆర్థిక సంవత్సరం చివరి నాటికి పూర్తి చేయాలన్నది లక్ష్యం" అని వివరించారు.
ఐడబ్ల్యూఏఐ అధ్యక్షుడు శ్రీ సంజయ్ బందోపాధ్యాయ మాట్లాడుతూ, “జాతీయ బృహత్తర ప్రణాళికపై చర్చించడానికి కేంద్ర & రాష్ట్ర ప్రభుత్వాలు, పరిశ్రమ, మేథావి వర్గాలకు ఈ సదస్సు ఒక అనుసంధాన వేదికగా మారుతుంది. సంబంధిత మంత్రిత్వ శాఖలు, విభాగాల నుంచి సీనియర్ అధికారులు, నౌకాశ్రయ అధికారులు, పరిశ్రమ నిపుణులు, ప్రైవేట్ రంగానికి చెందిన సంబంధిత వర్గాలు వారు సదస్సుకు హాజరవుతారు" అని చెప్పారు.
దేశవ్యాప్తంగా ఉన్న వివిధ సెజ్లకు బహుళార్ధక అనుసంధాన మౌలిక సదుపాయాలను అందించడం, రవాణా సామర్థ్యాన్ని మెరుగుపరచడం వంటివి ప్రధాన మంత్రి శ్రీ నరేంద్ర మోదీ ప్రారంభించిన పీఎం గతి శక్తి జాతీయ బృహత్తర ప్రణాళిక లక్ష్యం. ప్రజా రవాణా, సరకు రవాణాలో వేగం పెంచి, మరింత సమర్థవంతంగా తయారు చేసేలా ఇప్పటికే ఉన్న & ప్రతిపాదిత మౌలిక సదుపాయాల అభివృద్ధి కార్యక్రమాల అమలును ఏకీకృతం చేయడం కూడా ఈ ప్రణాళిక లక్ష్యం. ఒక సులువైన, సమర్థవంతమైన రవాణా వ్యవస్థ దేశ అభివృద్ధికి వెన్నెముకగా పని చేస్తుంది, 'ఆత్మనిర్భర్ భారత్' సాధనలో కీలకాంశంగా నిలుస్తుంది.